open-index/open-wikipedia-markdown huggingface dataset:
Gangsta's Paradise (სიმღერა)

„'''Gangsta's Paradise'''“ — ამერიკელი რეპერ Coolio-ს სიმღერა, ჩაწერილი L.V.-ის მონაწილეობით. იგი შევიდა ამავე სახელწოდების ალბომში, ისევე, როგორც ფილმ „სახიფათო ფიქრების“ საუნდტრეკში. სიმღერაში გამოყენებულია სტივი უანდერის 1976 წლის „Pastime Paradise“-ის მელოდია.

„Gangsta's Paradise“ მოხვდა „ბილბორდის ყველა დროის უდიდესი სიმღერების“ სიის #85 პოზიციაზე და იყო 1995 წელს „ბილბორდის“ ყველაზე გაყიდვადი სინგლების ჩარტის ლიდერი. 2008 წელს VH1-ის ჰიპ-ჰოპი 100 უდიდესი სიმღერის სიაში იგი იკავებდა #38 ადგილს. Coolio-ს საუკეთესო რეპ შესრულების კატეგორიაში გადაეცა გრემის ჯილდო, ისევე, როგორც MTV-ის მუსიკალური ვიდეოების ჯილდო ფილმის საუკეთესო ვიდეოსთვის, ხოლო „ბილბორდის“ დაჯილდოებაზე მან მიიღო ჯილდო სიმღერისთვის და ალბომისთვის. *The Village Voice*-ის Pazz & Jop-ის გამოკითხვაში „Gangsta's Paradise“-მა წლის საუკეთესო სინგლის წოდება მოიპოვა.

მხოლოდ აშშ-ში, გაერთიანებულ სამეფოში და გერმანიაში სინგლი 5 მილიონზე მეტი ასლის ოდენობით, ხოლო დამატებითი 5.7 მილიონის სახით მსოფლიოში გაიყიდა და იქცა ყველა დროის ერთ-ერთ გაყიდვად სინგლად. Coolio-მ სიმღერა შეასრულდა „ბილბორდის“ მუსიკალურ დაჯილდოებაზე L.V.-სთან და უანდერთან, გრემის 38-ე დაჯილდოებაზე L.V.-სთან და აგრეთვე ჰოლანდიელ მომღერალ ტრეინტიე ოსტერჰეისთან ერთად.

## სიმღერების სია
## ჩარტები
### უმაღლესი პოზიციები
### წლის საბოლოო ჩარტები
### ათწლეულის საბოლოო ჩარტი
## სერტიფიცირებები
## სქოლიო
კატეგორია:1995 წლის სინგლები
კატეგორია:1995 წლის სიმღერები
კატეგორია:Coolio-ს სიმღერები
კატეგორია:გრემის ჯილდო საუკეთესო რეპ სოლო შესრულებისთვის
კატეგორია:ნომერი 1 სინგლები ავსტრალიაში
კატეგორია:ნომერი 1 სინგლები ავსტრიაში
კატეგორია:Ultratop 50 Singles-ის (ვალონია) სინგლები
კატეგორია:Ultratop 50 Singles-ის (ფლანდრია) სინგლები
კატეგორია:ფინეთის#1 სინგლები
კატეგორია:SNEP Top Singles-ის სინგლები
კატეგორია:გერმანიის სინგლები
კატეგორია:ირლანდიის სინგლების ჩარტის სინგლები
კატეგორია:იტალიის სინგლები
კატეგორია:ფილმებისთვის დაწერილი სიმღერები
კატეგორია:განგსტა-რეპ სიმღერები
კატეგორია:სიმღერები სტივი უანდერის ავტორობით
კატეგორია:რიტმ-ენდ-ბლუზური ბალადები
კატეგორია:სიმღერები დანაშაულზე
კატეგორია:სიმღერები სიღარიბეზე
ჯეიმზ სპრიგს პეინი

**ჯეიმზ სპრიგს პეინი** (; დ. 19 დეკემბერი 1819, რიჩმონდი, ვირჯინია, აშშ — გ. 31 იანვარი 1882, მონროვია, ლიბერია) — ლიბერიის სახელმწიფო და პოლიტიკური მოღვაწე. ქვეყნის მეოთხე (1868-1870 წწ.) და მერვე (1876-1878 წწ.) 
პრეზიდენტი.

## ბიოგრაფია 
პეინი დაიბადა ძალიან რელიგიური პროტესტანტის ოჯახში. მისი ბავშვობის პერიოდში ოჯახი საცხოვრებლად გადავიდა ლიბერიაში უკეთესი ცხოვრების ძიების მიზნით. 

ლიბერიაში მან რელიგიის გარდა გამოხატა პოლიტიკისა და ეკონომიკის ინტერესი. იგი მთავრობამ დაინიშნა,  ამერიკის საკოლონიზაციო საზოგადოებასთან ურთიერთობის გაწყვეტის საკითხებში პასუხისმგებლად.

მისი პრეზიდენტობის პერიოდში იგი ლიბერიაში მონათვაჭრობის მგზნებარე მებრძოლი აღმოჩნდა. მან ასევე მოახერხა საზღვარგარეთ ვაჭრობის მოცულობის გაზრდა და ლიბერიის მკვიდრ მოსახლეობასთან ურთიერთობის დამყარება.

გარდაიცვალა 1882 წელს მონროვიაში, მისი მეორე საპრეზიდენტო ვადის დასრულებიდან ოთხი წლის შემდეგ.

## ლიტერატურა 
* Melton, J. Gordon, A Will to Choose: The origins of African American Methodism, Rowman & Littlefield, 2007, ISBN 0-7425-5265-9

კატეგორია:ლიბერიის პრეზიდენტები
კატეგორია:დაბადებული 1819
კატეგორია:დაბადებული 19 დეკემბერი
კატეგორია:გარდაცვლილი 1882
კატეგორია:გარდაცვლილი 31 იანვარი
A Hundred Days Off

***A Hundred Days Off*** — ბრიტანული ელექტრონული ჯგუფ Underworld-ის მეექვსე სტუდიური ალბომი. იგი გამოვიდა 2002 წელს. ალბომიდან გამოიცა ორი სინგლი, მოხვედრილი ბრიტანეთის ჩარტში – „Two Months Off“ და „Dinosaur Adventure 3D“. მიუხედავად იმისა, რომ ეს არის Underworld-ის პირველი ალბომი დარენ ემერსონის წასვლის შემდეგ, სტილისტურად იგი კვლავ ტრანსის, ტექნოს და ჰაუსის ჟანრებს შორის მერყეობს. ამასთან, მასში უფრო მეტად დამატებული ემბიენტის ჟანრის მელოდიები.

## სიმღერების სია
## ჩარტები
## სქოლიო
კატეგორია:2002 წლის ალბომები
კატეგორია:Underworld-ის ალბომები
კატეგორია:V2 Records-ის ალბომები
საიდუმლო მასალები (სეზონი 7)

სამეცნიერო ფანტასტიკური ტელესერიალ „საიდუმლო მასალების“ მეშვიდე სეზონი აშშ-ში, Fox-ის ეთერში 1999 წლის 7 ნოემბერს გავიდა და დასრულდა 2000 წლის 21 მაისს, 22 ეპიზოდის შემდეგ. ამ სეზონში მოქმედება მიმდინარეობს სინდიკატის განადგურების შემდეგ და, ამრიგად, დასრულებულია სხვა სიუჟეტური ხაზებიც. ფოქს მალდერი (დევიდ დუხოვნი) შეიტყობს დის, სამანთას ნამდვილი ბედისწერის შესახებ. მას აგრეთვე იტაცებენ უცხოპლანეტელები, ხოლო დანა სკალი (ჯილიან ანდერსონი) შეიტყობს, რომ ფეხმძიმედ არის.

სანამ სეზონი ეთერში გავიდოდა, დუხოვნიმ უჩივლა Fox-ს და თავდაპირველად აპირებდა სერიალის დატოვებას. შედეგად, ეს იყო უკანასკნელი სეზონი, რომელშიც მალდერი მნიშვნელოვან პერსონაჟს წარმოადგენს (2016 წელს მეათე სეზონის გამოსვლამდე). თუმცა, აგენტი დაბრუნდა როგორც მერვე, ასევე მეცხრე სეზონებში, ნაკლებად აქტიური სახით. პერსონაჟში ასეთი ცვლილებების გამო, ეს იყო უკანასკნელი სეზონი, რომლის ეპიზოდების შესავალი შეიცავდა კადრების ორიგინალურ თანმიმდევრობას. 

სეზონის საპრემიერო ეპიზოდი, „მეექვსე ამოხოცვა“, Nielsen-ის რეიტინგებში 10.6 ქულით აღინიშნა. მისი მაყურებლების რაოდენობამ 17.82 მილიონი შეადგინა, რაც მეექვსე სეზონისგან განსხვავდებოდა. 1999–2000 წლების საერთო რეიტინგებში სერიალი მე-12 პოზიციიდან 29-ზე დაეცა. კრიტიკოსებმა იგი არაერთგვაროვნად შეაფასეს. ზოგიერთი მათგანის აზრით, სერიალში კვლავ მოიძებნებოდა კარგი ეპიზოდები, მაგრამ იგი იყო დუხოვნის და ანდერსონის მონაწილეობით სხვა სეზონებთან შედარებით უფრო სუსტი.

## ეპიზოდები
ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს.

## რესურსები ინტერნეტში
* 
* 

## სქოლიო

კატეგორია:1999 წლის ამერიკული ტელესეზონები
კატეგორია:2000 წლის ამერიკული ტელესეზონები
Pure Narcotic

„**Pure Narcotic**“ — ბრიტანული პროგრესული როკ-ჯგუფ Porcupine Tree-ს სიმღერა, გამოცემული, როგორც მესამე სინგლი 1999 წლის სტუდიური ალბომიდან *Stupid Dream*. სინგლი გამოიცა როგორც CD-ზე, ასევე 7" გრამფირფიტაზე.

„Tinto Brass“-ის საკონცერტო შესრულება ჩაწერილია საუთჰემპტონის უნივერსიტეტში, 1999 წლის 24 აპრილს. იგივე საკონცერტო ვერსია მოხვდა *Lightbulb Sun*-ის გერმანულ გამოცემაში. „Door to the River“ და „Nine Cats“ აღებულია აუდიოკასეტიდან *Insignificance*.

## სიმღერების სია
ყველა სიმღერის ავტორი – სტივენ უილსონი, გარდა მითითებულისა.

#Pure Narcotic (შემოკლებული) - 3:43
#Tinto Brass (საკონცერტო, საუთჰემპტონის უნივერსიტეტი) - 6:47 (ბარბიერი/ედვინი/მეიტლენდი/უილსონი)
#Door to the River - 4:27 (ბარბიერი/ედვინი/მეიტლენდი/უილსონი)

## სიმღერების სია (7")
;მხარე A
# Pure Narcotic (შემოკლებული) 3:43
;მხარე B
# Nine Cats (აკუსტიკური) 4:14 (უილსონი/ალან დაფი)

## რესურსები ინტერნეტში
*სტივენ უილსონის სრული დისკოგრაფია
* 

კატეგორია:Porcupine Tree-ს სიმღერები
კატეგორია:1998 წლის სიმღერები
კატეგორია:1999 წლის სინგლები
საიდუმლო მასალები: მე მინდა მჯეროდეს

„**საიდუმლო მასალები: მე მინდა მჯეროდეს**“ () — ამერიკული ზებუნებრივი თრილერის ჟანრის 2008 წლის ფილმი, რომლის სცენარის რეჟისორია კრის კარტერი, ხოლო სცენარის ავტორები – კარტერი და ფრენკ სპოტნიცი. 1998 წლის ფილმის შემდეგ ეს არის რიგით მეორე „საიდუმლო მასალების“ ფრენჩაიზში, რომელიც შექმნილია კარტერის მიერ. ტელესერიალის სამი მთავარი გმირი, დევიდ დუხოვნის, ჯილიან ანდერსონის და მიტჩ პილეჯის განსახიერებით, ამ ფილმში კვლავ ბრუნდება.

პირველი ფილმისგან განსხვავებით, მეორეს სიუჟეტი არ ამახვილებს ყურადღებას ძირითად მითოლოგიაზე და წარმოადგენს ცალკე თრილერს, რომელიც უფრო ახლოს არის „კვირის მონსტრის“ ტიპის ეპიზოდებთან. სიუჟეტის მიხედვით ფოქს მალდერი და დანა სკალი, მთავარი გმირები, გფბ-ში უკვე რამდენიმე წელია, რაც არ მუშაობენ. მალდერი, დევნილი ორგანიზაციის მიერ, მარტო ცხოვრობს, ხოლო სკალი კათოლიკურ ჰოსპიტალში ექიმია. იქ იგი უმეგობრდება მძიმედ დაავადებულ პაციენტს. იდუმალ ვითარებაში კლავენ გფბ-ის აგენტს, ხოლო ყოფილ სასულიერო პირს, დადანაშაულებულს ბავშვებზე სექსუალურ ძალადობაში, აქვს უცნაური ხილვები. მალდერი და სკალი თანხმდებიან გფბ-ის შეთავაზებაზე და იძიებენ ამ საქმეს.

ფილმი თავდაპირველად უნდა გამოსულიყო 2001 წელს, სერიალის მეცხრე სეზონის შემდეგ, მაგრამ მასზე კვლავ მუშაობდნენ ექვსი წლის განმავლობაში. 2007 წლის დეკემბერში ვანკუვერში მისი წარმოება დაიწყო. პრემიერა გაიმართა 2008 წლის 23 ივლისს, ჰოლივუდში, ხოლო კინოგაქირავებაში ფილმი ჩაეშვა 25 ივლისს. კრიტიკოსებმა იგი არაერთგვაროვნად შეაფასეს.

## მუსიკა
## რესურსები ინტერნეტში
* 
* 
* 
* 
* 
* 
* 

## სქოლიო
კატეგორია:2008 წლის ფილმები
კატეგორია:ამერიკული ფილმები
კატეგორია:20th Century Fox-ის ფილმები
კატეგორია:Dune Entertainment-ის ფილმები
კატეგორია:2000-იანი წლების სამეცნიერო ფანტასტიკური ფილმები
კატეგორია:ამერიკული სამეცნიერო ფანტასტიკური მოქმედებითი ფილმები
კატეგორია:ამერიკული სამეცნიერო ფანტასტიკური საშინელებათა ფილმები
კატეგორია:საიდუმლო მასალები (ფრენჩაიზი)
საიდუმლო მასალები (სეზონი 8)

სამეცნიერო ფანტასტიკური ტელესერიალ „საიდუმლო მასალების“ მერვე სეზონი აშშ-ში, Fox-ის ეთერში 2000 წლის 5 ნოემბერს გავიდა და დასრულდა 2001 წლის 20 ნოემბერს, 22 ეპიზოდის შემდეგ. ამ სეზონში მოქმედება მიმდინარეობს მას შემდეგ, რაც ფოქს მალდერი (დევიდ დუხოვნი) გატაცებულია უცხოპლანეტელების მიერ. მისი ძიება მიმდინარეობს სეზონის მეორე ნახევრამდე, შემდეგ კი ჩნდება ახალი სიუჟეტური ხაზი დანა სკალის (ჯილიან ანდერსონი) ფეხმძიმობის შესახებ. აღნიშნული ხაზი გაგრძელდა და დასრულდა მეცხრე სეზონში. თავად სეზონის მთავარი თემებია სიცოცხლე, სიკვდილი და რწმენა.

ამ სეზონში დუხოვნი მალდერს მეორეხარისხოვანი პერსონაჟის სახით განასახიერებდა და ჩნდებოდა მხოლოდ ეპიზოდების ნახევარში. წინა პლანზე წამოიწია რობერტ პატრიკის მიერ განსახიერებულმა ჯონ დოგეტმა, ხოლო მისი თანაშემწე იყო მონიკა რეისი, ანაბეთ გიშის შესრულებით. იგივე პერსონაჟი მეცხრე სეზონში ერთ-ერთ წამყვან როლს ასრულებდა. მსახიობთა გუნდის ცვლილებების გარდა, სიახლე იყო ეპიზოდების ტრადიციულ შესავალშიც, რომელიც მანამდე, პირველი სეზონიდან მოყოლებული, ყოველთვის ერთი და იგივე იყო.

მერვე სეზონი კრიტიკოსებმა დადებითად შეაფასეს, თუმცა მოყვარულების ძირითადი ნაწილი უკმაყოფილო იყო დუხოვნის მცირე როლით და იმით, რომ პატრიკი ანდერსონის ძირითადი თანაშემწე გახდა. თავდაპირველად სეზონის რეიტინგები მაღალი იყო, მაგრამ ყოველი ეპიზოდის მაყურებლების რაოდენობა საბოლოოდ დაახლოებით 13.53 მილიონამდე დაეცა (წინა სეზონის 14.2 მილიონისგან განსხვავებით). ამავე დროს სცენარისტმა კრის კარტერმა და მისმა გუნდმა შექმნეს სერიალი-განშტოება „მარტოხელა მონადირეები“.

## ეპიზოდები
ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს.

## რესურსები ინტერნეტში
* 
* 

## სქოლიო

კატეგორია:2000 წლის ამერიკული ტელესეზონები
კატეგორია:2001 წლის ამერიკული ტელესეზონები
ყაიაქენდი

**ყაიაქენდი** () — სოფელი აზერბაიჯანში, გუსარის რაიონში.  მოსახლეობის რაოდენობა —  460  კაცი.

## რესურსები ინტერნეტში
*

 
კატეგორია:გუსარის რაიონის სოფლები
ედუარდ ჯეიმზ როი

**ედუარდ ჯეიმზ როი** (; დ. 3 თებერვალი 1815, ნიუარკი, ოჰაიო, აშშ — გ. 12 თებერვალი 1872) — ლიბერიის სახელმწიფო და პოლიტიკური მოღვაწე. ლიბერიის მეხუთე პრეზიდენტი 1870-1871 წლებში.

დაიბადა წარმატებული ბიზნესმენის ოჯახში. განათლება მიიღო ქალაქ ატენსში მდებარე ოჰაიოს უნივერსიტეტში. 1846 წელს მიატოვა ამერიკა და გადასახლდა ლიბერიაში, სადაც გახსნა თავისი სავაჭრო ფარდული. 1849 წლიდან ედუარდ ჯეიმზ როი იწყებს თავის პოლიტიკურ კარიერას. 

იგი გახდა წარმომადგენელთა პალატის წევრი და მუშაობდა მთავარ მოსამართლედ ლიბერიის სასამართლოში. 1870 წელს იგი გახდა პირველი შავკანიანი პრეზიდენტი ქვეყნის ისტორიაში. მის დროს გაძლიერდა ფინანსური კრიზისი, ოპონენტებმა იგი დაამხეს არმიის დახმარებით. 

## რესურსები ინტერნეტში
* Brief biographical sketch of Edward James Roye along with a portrait

კატეგორია:ლიბერიის პრეზიდენტები
კატეგორია:დაბადებული 1815
კატეგორია:დაბადებული 3 თებერვალი
კატეგორია:გარდაცვლილი 1872
კატეგორია:გარდაცვლილი 12 თებერვალი
ყუთურღანი

**ყუთურღანი** () — სოფელი აზერბაიჯანში, გუსარის რაიონში.  მოსახლეობის რაოდენობა —  757  კაცი.

## რესურსები ინტერნეტში
კატეგორია:გუსარის რაიონის სოფლები
გრენლანდიის ფეხბურთის ასოციაცია

**გრენლანდიის ფეხბურთის ასოციაცია** (; ) — გრენლანდიის ფეხბურთის მმართველი ორგანო, დაარსდა 1971 წელს.

პირველი საფეხბურთო კლუბი გრენლანდიაში დაარსდა 1933 წელს, ხოლო გრენლანდიის საფეხბურთო ჩემპიონატის პირველი გათამაშება გაიმართა 1958 წელს. 1996 წლამდე გრენლანდიის ფეხბურთის ასოციაცია დანიის ფეხბურთის ასოციაციის შემადგენლობაში შედიოდა (გრენლანდია დანიის დაქვემდებარებაშია), თუმცა 1 იანვრიდან გრენლანდიის და დანიის სპორტის კონფედერაციები შეთანხმდნენ განცალკევების თაობაზე. დანიის სპორტის კონფედერაცია მხარს უჭერს გრენლანდიის სპორტული ასოციაციების გაწევრიანებას სხვადასხვა საერთაშორისო ორგანიზაციებში.

## ურთიერთობები ფიფასთან
1998 წელს გრენლანდიის ფეხბურთის ასოციაციამ მიმართა ფიფას თხოვნით, რათა გრენლანდიის ნაკრებს მინიჭებოდა უფლება ამხანაგური მატჩების გამართვის ფიფას წევრი ქვეყნების ნაკრებებთან, თუმცა უარი მიიღო. დღესდღეობით გრენლანდია არ არის ფიფას წევრი. ფეხბურთის საერთაშორისო მმართველი ორგანო თავის პოზიციას იმით ადასტურებს, რომ გრენლანდიაში არ არის ფეხბურთის სათამაშოდ აუცილებელი პირობები. მართლაც, რთული კლიმატის გამო გრენლანდიაში წელიწადში მხოლოდ 3 თვეა შესაძლებელი ფეხბურთის თამაში და რაც მთავარია, ქვეყანაში არ არის ბალახის საფარი. ეს ფაქტორები ფიფას არ აძლევს საშუალებას მიიღოს გრენლანდიის ფეხბურთის ასოციაცია. დღესდღეობით გრენლანდიაში აქტიური მუშაობა მიმდინარეობს ხელოვნურსაფარიანი მოედნების გახსნისთვის.  

შექმნილი ვითარების გამო, 2016 წლის მაისში გრენლანდიის ფეხბურთის ასოციაცია გახდა ConIFA-ს წევრი და მონაწილეობს მის მიერ მოწყობილ ტურნირებში.

## იხილეთ აგრეთვე
* გრენლანდიის ეროვნული საფეხბურთო ნაკრები
* ფიფა

## რესურსები ინტერნეტში
* 

## სქოლიო
კატეგორია:ეროვნული საფეხბურთო ფედერაციები
არმაზენი (სანტა-კატარინა)

**არმაზენი** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 30 მეტრზე. მიეკუთვნება სანტა-კატარინას შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ტურბანის შემადგენლობაში.

2010 წლის მონაცემებით, მოსახლეობა 7 753 ადამიანს შეადგენდა, მოსახლეობის სიმჭიდროვე 44.67 კმ²-ზე. ფართობი 173 578 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
თებერდა (ქალაქი)

**თებერდა** () — ქალაქი (1971-მდე დაბა) რუსეთის ფედერაციის ყარაჩაი-ჩერქეზეთის რესპუბლიკაში. გაშენებულია კავკასიონის ჩრდილოეთ კალთაზე (ზღვის დონიდან 1280-1420 მ სიმაღლეზე), თებერდის ხეობაში, სოხუმის სამხედრო გზაზე, რკინიგზის სადგურ ჯეგუთიდან 90 კმ.

თებერდა მაღალმთიანი კლიმატური კურორტია. იცის ზომიერად თბილი ზაფხული (აგვისტოს საშ. ტემპერატურა 16 °C) და რბილი ზამთარი (იანვრის საშ. ტემპერატურა -3 °C). ნალექები 690 მმ წელიწადში. სამედიცინო ჩვენება: ფილტვის ტუბერკულოზი. არის სანატორიუმი. თებერდის რაიონში ალპინისტური ბანაკები და ტურბაზებია.

## ლიტერატურა 
## სქოლიო
კატეგორია:ყარაჩაი-ჩერქეზეთის ქალაქები
კატეგორია:რუსეთის კურორტები
თებერდა (მდინარე)

მინი|მდინარე თებერდა ქალაქ კარაჩაევსკისთან
**თებერდა** — მდინარე კავკასიონის ქედის ჩრდილოეთ კალთაზე, ყარაჩაი-ჩერქეზეთის რესპუბლიკაში, ყუბანის მარცხენა შენაკადი. სიგრძე 60 კმ. აუზის ფართობი 1080 კმ². კალაპოტი კენჭნარიანია, ჩახერგილია კაჭრით. არის ჩანჩქერები. შერეული საზრდოობის მდინარეა, ჭარბობს თოვლისა და მყინვარის წყლები (55 %).

თებერდის აუზში დაახლოებით 100-მდე მყინვარია. მაქსიმალური წყლიანობა იცის ივლის-აგვისტოში. წყლის საშუალო ხარჯი შესართავიდან 45 კმ-ზე 27,2 მ³/წმ. ზამთრობით ჩნდება თოში, მთლიანად არ იძგიფება. თებერდის ნაპირზეა კურორტი თებერდა, ქ. კარაჩაევსკი. ხეობაში გადის სოხუმის სამხედრო გზა. მდინარის ზემო დინებაშია თებერდის ნაკრძალი, ტურბაზები და ალპინისტური ბანაკები.

## ლიტერატურა
კატეგორია:ყარაჩაი-ჩერქეზეთის მდინარეები
კატეგორია:ყუბანის შენაკადები
ხურაი (მრავალმნიშვნელოვანი)

**ხურაი** შეიძლება აღნიშნავდეს:

*ხურაი  — სოფელი აზერბაიჯანში, გუსარის რაიონში.
*ხურაი  — სოფელი აზერბაიჯანში, ხაჩმაზის რაიონში.
იენი-ჰაიათი (მრავალმნიშვნელოვანი)

**იენი-ჰაიათი** შეიძლება აღნიშნავდეს:

*იენი-ჰაიათი — სოფელი აზერბაიჯანში, გუსარის რაიონში.
*იენი-ჰაიათი — სოფელი აზერბაიჯანში, შამქორის რაიონში.
*იენი-ჰაიათი — სოფელი აზერბაიჯანში, ხაჩმაზის რაიონში.
მჭიშთა

**მჭიშთა**, *შავწყალა* — კარსტული მდინარე საქართველოში, აფხაზეთის ავტონომიური რესპუბლიკის გუდაუთის მუნიციპალიტეტში. სიგრძე 16 კმ, აუზის ფართობი 169 კმ². სათავე აქვს ბზიფის ქედის სამხრეთ კალთაზე, ზღვის დონიდან 200 მ-ზე. ერთვის შავ ზღვას სოფელ მუგუძირხვასთან. საზრდოობს წვიმის, თოვლისა და მიწისქვეშა წყლებით. წყალდიდობა იცის გაზაფხულზე, წყალმცირობა — ზაფხულსა და ზამთარში, წყალმოვარდნები — შემოდგომაზე. საშუალო წლიური ხარჯი 7,71 მ³/წმ. იყენებენ შავწყლის საკალმახე მეურნეობის ტბორებისთვის.

## ეტიმოლოგია 
შუა საუკუნეებში მას *„მუწის წყალი“* ანუ მიწის წყალი ეწოდებოდა, რადგან დიდ მანძილზე მიწის ქვეშ მოედინება. მისი აფხაზური სახელწოდება – მჭიშთა და რუსული – ჩორნაია-რეჩკა () – შავწყალას ირიბ თარგმანს წარმოადგენს.

## ლიტერატურა
## სქოლიო 
კატეგორია:აფხაზეთის ავტონომიური რესპუბლიკის მდინარეები
კატეგორია:შავ ზღვაში ჩამდინარე მდინარეები
ლიბერიის დროშა

**ლიბერიის სახელმწიფო დროშა** — ლიბერიის სახელმწიფო სიმბოლო გერბთან და ჰიმნთან ერთად. ოფიციალურად დაამტკიცეს 1847 წლის 26 ივლისს.  შეიცავს თერთმეტ ჰორიზონტალურ ზოლს, რომელთაგანაც ექვსი არის წითელი, ხოლო ხუთი — თეთრი. ზედა კუთხეში, ლურჯი ფერის მართკუთხედში, მოთავსებულია დიდი ზომის თეთრი ხუთქიმიანი ვარსკვლავი, რომელიც მოთავსებულია ცხრა ჰორიზონტალურ ზოლში.

## სიმბოლიკა 
თერთმეტი ჰორიზონტალური ზოლი დროშაზე გამოხატავს როგორც ლიბერიის დამოუკიდებლობის დეკლარაციაზე, ისე - კონსტიტუციაზე, შესრულებულ თერთმეტ ხელმოწერას. ფერები მიანიშნებს გამბედაობასა (წითელი) და მორალურ სიმტკიცეზე (თეთრი). თეთრი ვარსკვლავი წარმოადგენს პირველ დამოუკიდებელ სახელმწიფოს აფრიკაში, ხოლო ლურჯი ფონი — საკუთრივ აფრიკის კონტინენტს.

## საოლქო დროშები 
ლიბერია დაყოფილია თხუთმეტ ოლქად (საგრაფო), რომელთაგანაც თითოეულს თავისი განსხვავებული დროშა აქვს. თითოეულ მათგანს აერთიანებს მათზე დატანილი სახელმწიფო დროშა.
ფაილი:Flag of Bomi County.svg|ბომის საგრაფო
ფაილი:Flag of Bong County.svg|ბონგის საგრაფო
ფაილი:Flag of Gbarpolu County.svg|გბარპოლუს საგრაფო
ფაილი:Flag of Grand Bassa County.svg|გრანდ-ბასის საგრაფო
ფაილი:Flag of Grand Cape Mount County.svg| გრანდ-კეიპ-მაუნტის საგრაფო
ფაილი:Flag of Grand Gedeh County.svg|გრანდ-ჯიდეს საგრაფო
ფაილი:Flag of Grand Kru County.svg|გრანდ-კრუს საგრაფო
ფაილი:Flag of Lofa County.svg|ლოფის საგრაფო
ფაილი:Flag of Margibi County.svg|მარგიბის საგრაფო
ფაილი:Flag of Maryland County.svg|მერილენდის საგრაფო
ფაილი:Flag of Montserrado County.svg|მონტსერადოს საგრაფო
ფაილი:Flag of Nimba County.svg|ნიმბის საგრაფო
ფაილი:Flag of Rivercess County.svg|რივერ-სესის საგრაფო
ფაილი:Flag of River Gee County.svg|რივერ-გის საგრაფო
ფაილი:Flag of Sinoe County.svg|სინოს საგრაფო

## სქოლიო
კატეგორია:აფრიკის ქვეყნების დროშები
კატეგორია:ეროვნული დროშები
კატეგორია:სახელმწიფო დროშები
კატეგორია:ვარსკვლავებიანი დროშები
კატეგორია:დროშები ანბანის მიხედვით
Siamese Dream

***Siamese Dream***  — ამერიკული ალტერნატიული როკ-ჯგუფ The Smashing Pumpkins-ის მეორე სტუდიური ალბომი, რომელიც გამოვიდა 1993 წელს, ლეიბლზე Virgin Records. მუსიკალურად ამ ალბომში შეიმჩნევა შუგეიზინგის, დრიმ-პოპის, მძიმე მეტალის, მოუპოვა რა The Smashing Pumpkins ალტერნატიულ როკ-მუსიკაში მნიშვნელოვანი კოლექტივის სახელი. ალბომიდან ოთხი სინგლი გამოიცა: „Cherub Rock“, „Today“, „Disarm“ და „Rocket“. გარდა იმისა, რომ მოიპოვა დადებითი შეფასებები, *Siamese Dream* ითვლება 1990-იანების და ყველა დროის ერთ-ერთ საუკეთესო ალბომად. 2003 წელს იგი *Rolling Stone*-ის ყველა დროის 500 საუკეთესო ალბომის სიაში #362 პოზიციას იკავებდა.

## სიმღერების სია
### ხელახალი გამოცემების დამატებები 
## სქოლიო 
კატეგორია:Virgin Records-ის ალბომები
კატეგორია:1993 წლის ალბომები
კატეგორია:The Smashing Pumpkins-ის ალბომები
კატეგორია:ალბომები ბუტჩ ვიგის პროდიუსერობით
კატეგორია:ალბომები ბილი კორგენის პროდიუსერობით
სარმის მღვიმე

**სარმის მღვიმე** — სუბვერტიკალური ტიპის კარსტული მღვიმე საქართველოში, აფხაზეთის ავტონომიურ რესპუბლიკაში, გაგრის მუნიციპალიტეტში. მდებარეობს აფხაზეთის კავკასიონზე, არაბიკის მასივზე, ზღვის დონიდან 2150 მ-ზე. მსოფლიოს ერთ-ერთი უღრმესი კარსტული მღვიმე. სიღრმე 1830 მ. გამომუშავებულია კირქვებში, ადგილ-ადგილ თაბაშირში. წარმოადგენს დარბაზებისა და ჭების ერთობლიობას, რომლებიც გაერთიანებულია გვირაბებითა და საფეხურებით.

პირობითად დაყოფილია სამ დონეზე: ზედა, შუა და ქვედა. ზედა დონე იწყება მღვიმის შესასვლელიდან და გადაჭიმულია ჩემპიონის ჭის ქვემო წერტილამდე (სიღრმე 420 მ). მღვიმის შუა იარუსი იწყება ჩემპიონის ჭიდან და განლაგებულია დოლგის მღვიმის წაგრძელებულ დაკლაკნილ შესასვლელამდე (სიღრმე 900 მ). მღვიმის ქვედა ნაწილს ავსებენ მრავალრიცხოვანი საფეხურები და დარბაზები 900 მ სიღრმიდან გამოკვლეული ტერიტორიის ქვემო წერტილამდე (1830 მ).

სარმის მღვიმე აღმოაჩინა და პირველად შეისწავლა 1990 წელს ჩატარებული ექსპედიციის დროს ირკუტსკელმა სპელეოლოგმა სერგეი შიპიცინმა. თავდაპირველად მღვიმე გამოიყურებოდა, როგორც კლდეში არსებული პატარა ხვრელი ჰაერის ძალიან ძლიერი წევით. მღვიმეს უწოდეს სარმა. სარმა — არის ძლიერი ქარი, რომელიც პერიოდულად უბერავს ბაიკალის ტბაზე. მისი სიჩქარე შეადგენს 40-50 მ/წმ-ში. მღვიმე იმთავითვე შეისწავლეს 250 მ სიღრმემდე. 1999 წელს კრასნოიარსკელმა სპელეოლოგებმა შეისწავლეს მღვიმის ახალი შტო, რომლის სიგრძე შეადგენს 100 მ-ს. 360 მ სიღრმეზე სპელეოლოგებმა აღმოაჩინეს ეხი, რომელსაც უწოდეს „ვიმპელი“. 2000 წელს კრასნოიარსკელმა და ირკუტსკელმა სპელეოლოგებმა ერთობლივი ექსპედიციის დროს აღმოაჩინეს დიდი ჭა ჩემპიონი, რომლის სიღრმე 250 მ აღწევს. მომდევნო წელს, იმავე შემადგენლობით ჩატარებული ექსპედიციის დროს მღვიმე შეიწავლეს 1540 მ სიღრმემდე. 2012 წლის აგვისტოში პაველ რუდკოს ხელმძღვანელობით ჩატარებულმა სპელეოლოგიურმა ექსპედიციამ მიაღწია მღვიმის ახალ ნიშნულს — 1830 მ-ს.

## იხილეთ აგრეთვე
* მსოფლიოს უღრმესი მღვიმეების სია

## სქოლიო
კატეგორია:აფხაზეთის ავტონომიური რესპუბლიკის მღვიმეები
კატეგორია:მღვიმეები ანბანის მიხედვით
ქრიზოლითი

**ქრიზოლითი** ( — *ოქრო* და  — *ქვა*) — მინერალი. ოლივინის გამჭვირვალე საიუველირო სახესხვაობა. მისი ფერი მოყვითალო-მომწვანოა, ზოგჯერ კი ზურმუხტისფერი. მიეკუთვნება ნახევრად ძვირფას ქვებს. ძველ დროში ქრიზოლითს „საღამოს ზურმუხტს“ ეძახდნენ, რადგანაც სანთლის შუქზე უფრო მეტად მისი მწვანე ფერია შესამჩნევი.

## რესურსები ინტერნეტში
* სტატია ქრიზოლითზე
* ქვა ქრიზოლითი

კატეგორია:ძვირფასი თვლები
კატეგორია:სილიკატური მინერალები
კოლინ ლარკინი (მწერალი)

**კოლინ ლარკინი** (დ. 15 დეკემბერი, 1949) — ბრიტანელი მწერალი. იგი არის *Encyclopedia of Popular Music*-ის მთავარი რედაქტორი და დამაარსებელი. აგრეთვე არის მულტიმედიის რეიტინგების საიტ Best Things on Earth-ის რედაქტორი.

## რესურსები ინტერნეტში
* 

## სქოლიო
კატეგორია:ბრიტანელი მწერლები
კატეგორია:ცოცხალი ადამიანები
Encyclopedia of Popular Music

***The Encyclopedia of Popular Music*** — 1989 წელს მწერალ კოლინ ლარკინის მიერ შექმნილი ენციკლოპედია. როგორც თვლიან, იგი წარმოადგენს „გროვის მუსიკის ლექსიკონის თანამედროვე ეკვივალენტს“. გამოცემის გაყიდვების რაოდენობა დღემდე 650 000 ასლს აღემატება.

## სქოლიო
გრეგ კოტი

**გრეგ კოტი** (დ. 3 მარტი, 1957) — ამერიკელი მწერალი და ჟურნალისტი. 1990 წლიდან მუშაობს როგორც მუსიკალური კრიტიკოსი *Chicago Tribune*-ში. გამოცემაში იგი მიმოიხილავს პოპულარულ მუსიკას და მუსიკასთან დაკავშირებულ სოციალურ, პოლიტიკურ და ბიზნესის მოვლენებს. აგრეთვე არის რადიოსადგურ Chicago Public Radio-ზე გადაცემის Sound Opinions თანაწამყვანი.

## რესურსები ინტერნეტში
* ოფიციალური საიტი

## სქოლიო
კატეგორია:ამერიკელი ჟურნალისტები
კატეგორია:ამერიკელი მწერლები
კატეგორია:XXI საუკუნის ამერიკელი ბიოგრაფები
კატეგორია:ამერიკელი მუსიკის კრიტიკოსები
კატეგორია:ცოცხალი ადამიანები
დეივიდ ბრაუნი (ჟურნალისტი)

**დეივიდ ბრაუნი** (, დ. 19 მაისი, 1960) — ამერიკელი ჟურნალისტი და მწერალი. 1990–2006 წლებში იყო *Entertainment Weekly*-ის მუსიკალური კრიტიკოსი. აგრეთვე მუშაობა როგორც *Music & Sound Output*-ის რედაქტორი და ნიუ-იორკული *Daily News*-ის მუსიკალური კრიტიკოსი. აქვს გამოქვეყნებული მრავალი სტატია სხვადასხვა გამოცემაში, რომელთა შორის არის: *The New York Times*, *Rolling Stone*, *Spin*, *New Republic* და *Time*. არის ავტორი წიგნების *Dream Brother: The Lives and Music of Jeff and Tim Buckley* (HarperCollins, 2001); *Amped: How Big Air, Big Dollars and a New Generation Took Sports to the Extreme* (Bloomsbury, 2004), და *Goodbye 20th Century: A Biography of Sonic Youth* (Da Capo, 2008). 

## რესურსები ინტერნეტში
* 

კატეგორია:ამერიკელი ჟურნალისტები
კატეგორია:ამერიკელი მწერლები
კატეგორია:ცოცხალი ადამიანები
ჯონ ჰარისი (კრიტიკოსი)

**ჯონ რის ჰარისი** (დ. 1969) — ბრიტანელი ჟურნალისტი, მწერალი და კრიტიკოსი. არის წიგნების *The Last Party: Britpop, Blair and the Demise of English Rock* (2003), *So Now Who Do We Vote For?* (2005), *The Dark Side of the Moon: The Making Of The Pink Floyd Masterpiece* (2006) და ''Hail! Hail! Rock'n'Roll* (2009) ავტორი. მისი საავტორო სტატიები იბეჭდებოდა გამოცემებში *Q*, *Mojo*, Shindig!, *Rolling Stone*, *The Independent*, *New Statesman*, *The Times* და  *The Guardian*.

## რესურსები ინტერნეტში
* ოფიციალური საიტი 
* *So Now Who Do We Vote For?'' - ბლოგი (განახლების გარეშე) 

## სქოლიო
კატეგორია:ბრიტანელი ჟურნალისტები
კატეგორია:ბრიტანელი მწერლები
კატეგორია:ბრიტანელი მამაკაცი ჟურნალისტები
კატეგორია:ინგლისელი მამაკაცი არამხატვრული მწერლები
კატეგორია:ცოცხალი ადამიანები
გოჩა მანველიძე

**გოჩა მანველიძე** (დ. 23 ოქტომბერი, 1964, თბილისი) — ქართველი მწერალი, სამხედრო მოსამსახურე. სწავლობდა ქ. ხარკოვის შინაგან საქმეთა სამინისტროს სპეციალიზებულ სამხედრო სასწავლებელში 1991 წლამდე. 1991 წლიდან მუშაობდა საქართველოს თავდაცვის სამინისტროს განსაკუთრებული დანიშნულების ბატალიონში.

## ბიბლიოგრაფია
*„საკონტროლო გასროლა“: დეტექტიური რომანი (ავტორი). - თბილისი, თბილისელები, 2004. - 303გვ.. - ISBN: 99940-797-6-X
*„სარანგი“: რომანი (ავტორი). - თბილისი, თბილისელები, 2004. - 304გვ.
*„მორიელი“: რომანი (ავტორი). - თბილისი, კოლორი, 2004. - 304გვ.. - ISBN: 99928-0-908-6
*„მგლები“: დეტექტიური რომანი (ავტორი). - თბილისი, თბილისელები, 2004. - 432გვ.
*„მგლები 2“: დეტექტიური რომანი (ავტორი). - თბილისი, თბილისელები, 2005. - 335გვ.. - ISBN: 99940-797-5-1
*„იდუმალი ორდენი“: დეტექტიური რომანი (ავტორი). - თბილისი, თბილისელები, 2005. - 335გვ.. - ISBN: 99940-797-7-8
*„მგლები 3“: დეტექტიური რომანი (ავტორი). - თბილისი, თბილისელები, 2006. - 319გვ.. - ISBN: 99940-797-9-4
*„თეთრი სიკვდილი“: რომანი (ავტორი). - თბილისი, პალიტრა L, 2007. - 320გვ.. - ISBN: 978-99940-53-49-0
*„მგლები 4“: დეტექტიური რომანი (ავტორი). - თბილისი, თბილისელები, 2008. - 600გვ.. - ISBN: 978-99940-961-5-2

## რესურსები ინტერნეტში
* 

კატეგორია:დაბადებული 23 ოქტომბერი
კატეგორია:დაბადებული 1964
კატეგორია:ქართველი მწერლები
Crazy Nights

***Crazy Nights*** — ამერიკული მძიმე როკ-ჯგუფ Kiss-ის მეთოთხმეტე სტუდიური ალბომი. იგი გამოვიდა 1987 წლის 18 სექტემბერს, ლეიბლებზე Mercury Records და Vertigo. *Crazy Nights* არის მეორე ალბომი, რომლის ჩაწერაში მონაწილეობდა ახალი შემადგენლობა – ჯინ სიმონსი, პოლ სტენლი, ბრიუს კულიკი და ერიკ კარი. მასში აგრეთვე, განსხვავებით წინა ალბომებისგან, გამოიყენება კლავიშებიანი საკრავები. 1998 წელს ალბომი გამოვიდა Kiss-ის რემასტერების სერიაში, თუმცა ამავე დროს, იყო ჯგუფის უკანასკნელი ალბომი, რომელსაც რემასტერინგი ჩაუტარდა.

## სიმღერების სია
## სერტიფიცირებები
## სქოლიო
კატეგორია:1987 წლის ალბომები
კატეგორია:Kiss-ის ალბომები
კატეგორია:Mercury Records-ის ალბომები
კატეგორია:Vertigo Records-ის ალბომები
კატეგორია:ალბომები რონ ნევისონის პროდიუსერობით
ზბიგნევ ბონეკი

**ზბიგნევ კაზიმეჟ ბონეკი** (; დ. 3 ოქტომბერი, მარტი, 1956) — პოლონელი საფეხბურთო ფუნქციონარი და ყოფილი ფეხბურთელი. თამაშობდა შემტევი ნახევარმცველის პოზიციაზე პოლონეთის ნაკრებში.  1982 წელს France Football-ის ევროპის წლის საუკეთესო ფეხბურთელის გამოკითხვაში გახდა ბრინჯაოს პრიზიორი. 2012 წლიდან უჭირავს პოლონეთის ფეხბურთის ასოციაციის პრეზიდენტის პოსტი.

## კარიერა
კარიერის უდიდესი ნაწილი გაატარა სამშობლოში, კარიერა მშობლიურ ქალაქში მოკრძალებულ ზავიშაში დაიწყო, საიდანაც პოლონური ფეხბურთის ერთ-ერთ გამორჩეულ კლუბში, ვიძევში გადაბარგდა, სადაც კარიერის უდიდესი ნაწილი გაატარა. 1982 წელს გადავიდა იტალიურ იუვენტუსში, რომელიც ჯოვანი ტრაპატონის ხელმძღვანელობით ერთ-ერთ გამორჩეულ ფეხბურთს თამაშობდა ევროპაში. სწორედ იუვეში შეძლო ბონეკმა კარიერის უდიდესი ტიტულის, ევროპის ჩემპიონთა თასის მოგება. კარიერის ბოლო წლები ბონეკმა ასევე იტალიურ რომაში გაატარა, სადაც დაასრულა კიდეც კარიერა.

ეროვნულ ნაკრებში ბონეკმა 80 მატჩში მიიღო მონაწილეობა და 24 გოლი გაიტანა, იგი პოლონეთის ყველა დროის ერთ-ერთ საუკეთესო ფეხბურთელად მიიჩნევა, მან ნაკრების მაისურით სამ მსოფლიო ჩემპიონატზე იასპარეზა — 1978, 1982, 1986 წლებში. მის სახელს და ბრწყინვალე ასპარეზობას უკავშირდება პოლონური ფეხბურთის ერთ-ერთი უდიდესი წარმატება — მესამე ადგილი ესპანეთში გამართულ 1982 წლის მსოფლიო ჩემპიონატზე, სადაც ფინალისკენ მიმავალ გზაზე პოლონელებს მომავალი ჩემპიონი, პაოლო როსის იტალია გადაეღობა, ხოლო მესამე ადგილისთვის მატჩში მაშინდელ მსოფლიო ნაკრებად მიჩნეული საფრანგეთის დამარცხება შეძლეს, რომელმაც თავის მხრივ დრამატული მატჩი პენალტების სერიაში დათმო  დასავლეთ გერმანიასთან და მიშელ პლატინის თაოსნობით საბოლოოდ მხოლოდ მეოთხე ადგილს დასჯერდნენ.

1999 წელს Placar-ის ვერსიით XX საუკუნის 100 საუკეთესო ფეხბურთელს შორის 99-ე ადგილზე დასახელდა.

## მიღწევები
### ინდივიდუალური
* ფიფა-ს ასეული (FIFA 100): 2004

## ლიტერატურა 
* 
* 
* 

## რესურსები ინტერნეტში 
* 
* ზბიგნევ ბონეკის ინფო Soccerbase-ზე

## სქოლიო
კატეგორია:დაბადებული 1956
კატეგორია:დაბადებული 3 ოქტომბერი
კატეგორია:პოლონელი ფეხბურთელები
კატეგორია:იუვენტუსის ფეხბურთელები
კატეგორია:რომას ფეხბურთელები
კატეგორია:სერია A-ს ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:1978 წლის მსოფლიო საფეხბურთო ჩემპიონატის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:ფიფას 100-ეული
კატეგორია:ცოცხალი ადამიანები
Man of the Woods

***Man of the Woods*** — ამერიკელი მომღერალ და სიმღერების ავტორ ჯასტინ ტიმბერლეიკის მეხუთე სტუდიური ალბომი. იგი გამოიცა 2018 წლის 2 თებერვალს. ალბომზე პროდიუსერების სახით მუშაობდნენ ტიმბერლეიკი, The Neptunes, ტიმბალენდი, Danja, ერიკ ჰადსონი და რობ ნოქსი. პირველი სინგლის სახით ალბომიდან 2018 წლის 5 იანვარს გამოიცა „Filthy“.

## სიმღერების სია
სიმღერების სია აღებულია Google Play-დან.

## სქოლიო
კატეგორია:2018 წლის ალბომები
კატეგორია:ალბომები Danja-ს პროდიუსერობით
კატეგორია:ალბომები The Neptunes-ის პროდიუსერობით
კატეგორია:ალბომები ტიმბალენდის პროდიუსერობით
კატეგორია:ჯასტინ ტიმბერლეიკის ალბომები
კატეგორია:RCA Records-ის ალბომები
ნოელ ფიშერი

**ნოელ ფიშერი** (; 13 მარტი, 1984) — კანადელი მსახიობი, რომელიც ცნობილია მიკი მილკოვიჩის როლის შესრულებით სერიალში „უსირცხვილო“, ისევე როგორც კაელ მალოი როლით სერიალში „The Riches“. მან მონაწილეობა მიიღო ფილმში „ბინდის საგა: განთიადი — ნაწილი 2“, რომელშიც განასახიერა 1500 წლის ვამპირი ვლადიმერი. ნოელმა შეასრულა მიქელანჯელოს როლი 2014 წლის ფილმში „კუ ნინძები და მის გაგრძელებაში „კუ ნინძები II“. მას აგრეთვე მონაწილეობა აქვს მიღებული ისეთ სერიალებში როგორებიცაა: „იფიქრო როგორც დამნაშავემ: ეჭვმიტანილის საქციელი“, „სიცრუის თეორია“, „ძვლები“, და „კანონი და წესრიგი: სპეციალური კორპუსი“

ფიშერი დაიბადა ვანკუვერში, ბრიტანეთის კოლუმბიაში. ის ბავშვობაში უკრავდა ფორტეპიანოზე, მასზე დაკვრას სწავლობდა რვა წლის განმავლობაში.

ნოელმა კარიერა დაიწყო 14 წლისამ. მისის დებიუტი შედგა სატელევიზიო ფილმში „შელდონ კენედის ისტორია“, სადაც განასახიერებდა ჰოკეისტ შელდონ კენედის, რისთვისაც მიიღო Gemini Award-ის ნომინაცია. 2005 წელს ნოელი ხელმეორედ იქნა ნომინირებული იმავე დაჯილდოების ცერემონიალზე.

## რესურსები ინტერნეტში
* 

## სქოლიო
კატეგორია:დაბადებული 13 მარტი
კატეგორია:დაბადებული 1984
კატეგორია:კანადელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
იედიყულე

მინი|იედიყულეს კოშკები (2006 წ.)
**იედიყულე** (თურქ. *Yedikule Hisarı*, *Yedikule Zindanları*; „შვიდი კოშკი“) — ისტორიული ციხე-სიმაგრე და საპყრობილე სტამბოლის ამავე სახელწოდების უბანში, „ოქროს კარის“ გადაღმა, მარმარილოს ზღვის პირას.

იედიყულეს ციხე ააგეს ოსმალეთის სულთან მეჰმედ II-ის ბრძანებით 1458 წელს. შვიდკოშკიანი ნაგებობა მოიცავდა კონსტანტინეპოლის ძველი კედლის მონაკვეთს, მათ შორის, ძველბიზანტიური ტრიუმფალური „ოქროს კარის“ ორ ტყუპ კოშკს. საუკუნეების მანძილზე, 1830-იან წლებამდე გამოიყენებოდა, როგორც საპყრობილე. 1895 წელს გადაკეთდა მუზეუმად. სხვადასხვა დროს იედიყულეს ცნობილი პატიმრები იყვნენ: ტრაპიზონის უკანასკნელი კეისარი დავით კომნენოსი, ქართლის მეფე სიმონ I, ოსმალეთის სულთანი ოსმან II და ვლახეთის მთავარი კონსტანტინე ბრინკოვიანუ.

## ლიტერატურა 
* ევლია ჩელების "მოგზაურობის წიგნი" / თურქულიდან თარგმნა, კომენტარები და გამოკვლევა დაურთო გ. ფუთურიძემ ; საქართველოს შესახებ არსებული უცხოური წყაროების კომისია - თბილისი. - ; (უცხოური წყაროები საქართველოს შესახებ. წ. XXX) ნაკვეთი 2 : გამოკვლევა, კომენტარები - : მეცნიერება, 1973.

კატეგორია:სტამბოლი
კატეგორია:თურქეთის ციხესიმაგრეები
მიშა ფეიქრიშვილი

**მიშა ფეიქრიშვილი** (დ. 2 აგვისტო, 1981) — ქართველი ჟურნალისტი. 

2003 წელს დაამთავრა გრიგოლ რობაქიძის სახელობის უნივერსიტეტის ჟურნალისტიკის ფაკულტეტი. 

2003–2007 წლებში იყო „რადიო იმედის“ რეპორტიორი. 2004-2005 წლებში სწავლობდა პოლიტიკური სწავლების სკოლაში. 2007-2012 წლებში იყო „რადიო იმედის“ პოლიტიკური თოქ-შოუ „ყველა კითხვა მიშა ფეიქრიშვილთან ერთად“ ავტორი და წამყვანი. 2012-2015 წლებში ტელეკომპანია „იმედის“ საინფორმაციო გამოშვება „ქრონიკის“ რეპორტიორი. 2015-2017 წლებში იყო ტელეკომპანია GDS-ის ჟურნალისტი. 2017-2018 წლებში — საზოგადოებრივი მაუწყებლის „პირველი არხის“ რეპორტიორი.

2012 წელს, ჟურნალისტთა საერთაშორისო ფონდმა „ოქროს ფრთა“, დააჯილდოვა საუკეთესო პოლიტიკური თოქშოუსთვის.

## გალერეა

Misha peikrishvili 2.jpg|
Misha peikrishvili 3.jpg|
Misha peikrishvili 4.jpg|

## რესურსები ინტერნეტში
*მიშა ფეიქრიშვილის პროფილი 1tv.ge-ზე
*მიშა ფეიქრიშვილი, გრიგოლ რობაქიძის სახელობის უნივერსიტეტი.
*მიშა ფეიქრიშვილი Facebook-ზე.

კატეგორია:ქართველი ჟურნალისტები
კატეგორია:დაბადებული 2 აგვისტო
კატეგორია:დაბადებული 1981
აბა, დამაცადე! (გამოშვება 1)

„**აბა, დამაცადე!**“ — პირველი ანიმაციური ფილმი ამავე სახელწოდების სერიიდან. ამ გამოშვების მოქმედება მიმდინარეობს ქალაქსა და სანაპიროზე. ფილმის პრემიერა გაიმართა 1969 წლის 1 იანვარს.

## სიუჟეტი
მგელი ქუჩაში ხულიგნობს. შეამჩნევს რა აივანზე კურდღელს, რომელიც ყვავილებს რწყავს, წარმოიდგენს მას შემწვარი სახით და ცდილობს, დაიჭიროს. იგი მიძვრება შენობაზე, მაგრამ კურდღელი გადაჭრის თოკს, რომელზეც მგელი მიცოცავს. მგელი ეცემა მილიციონების მოტოციკლზე და ყვირის ფრაზას „აბა, დამაცადე!“.

სანაპიროზე მგელი კვლავ ცდილობს კურდღლის დაჭერას, მაგრამ სხვადასხვა სასაცილო სიტუაციაში მოხვდება: იძირება, კატერით გზაზე მოძრაობს, ეცემა ზღარბებზე, ხოლო კურდღელი ამ დროს მშვიდად ირუჯება მზეზე. საბოლოოდ, მგელი აღმოჩნდება მიბმული წყლის თხილამურებისთვის განკუთვნილ კატერზე და იძულებულია, მასთან ერთად გაიქცეს და კვლავ იყვიროს „აბა, დამაცადე!“.

## მუსიკა 
* „Песня о друге“ („სიმღერა მეგობარზე“, ვლადიმერ ვისოცკი) – მგელი მიძვრება თოკზე.
* „Vízisí“ (მუსიკა — ტამაშ დეაკი, ასრულებს უნგრული ანსამბლი Harmónia; უნგრეთის რადიოს საცეკვაო ორკესტრი) – შესავალი და ტიტრები
* „Последняя электричка“ (მუსიკა — დავიდ ტუხმანოვი, ტექსტი — მიხეილ ნოჟკინი, ასრულებს ვლადიმერ მაკაროვი) – მგელი სანაპიროზე გადის.
* „Весенний вальс“ („გაზაფხულის ვალსი“, ასრულებს ბორისა ტიხონოვა) – კურდღელი მოძრაობს წყლის თხილამურებით.
* „В поход“ (ბორის ტიხონოვის ანსამბლი) – ნახტომები ტრამპლინიდან

## რესურსები ინტერნეტში
* კადრები
* დიაფილმი 

კატეგორია:აბა, დამაცადე!
კატეგორია:1969 წლის ანიმაციური ფილმები
მიროლდა

**მიროლდა** () — კარსტული მღვიმე საფრანგეთში, ზემო სავოიის დეპარტამენტში. მდებარეობს სავოიის ალპებში, ზღვის დონიდან 1880 მ სიმაღლეზე. გამომუშავებულია კირქვებში. მსოფლიოს ერთ-ერთი უღრმესი კარსტული მღვიმე. სიღრმე 1733 მ. სიგრძე დაახლოებით 13 000 მ. მომცრო ჭებთან ერთად წარმოქმნის სუსტად განტოტებულ გაწყლოვანებული გალერეებისა და მეანდრების სხვადასხვა დონის სისტემას. 1990 წლისათვის მღვიმის სიღრმე შეადგენდა 1221 მ-ს. 1998 წლის იანვარში დაფიქსირდა ახალი სიღრმე — 1610 მ, რითაც 8 მ-ით გადააჭარბა მეზობლად მდებარე ჟან-ბერნარის მღვიმეს და გახდა პლანეტის უღრმესი მღვიმე. 1998 წლის აგვისტოში მსოფლიოს უღრმესი მღვიმე გახდა ლამპრეხტსოფენი 1632 მ სიღრმით. 2001 წელს მიროლდა მე-3 ადგილზე გადაანაცვლა კრუბერის გამოქვაბულმა, რომლის სიღრმე იმ დროისათვის 1710 მ უდრიდა. 2003 წლის იანვარში სპელეოლოგების მიერ მღვიმის ფსკერზე არსებული რთული სიფონის დაძლევის შემდეგ, მიროლდა კვლავ გახდა მსოფლიოს უღრმესი მღვიმე 1733 მ-ით, თუმცა ერთი წლის შემდეგ პირველობა კვლავ დაუთმო კრუბერის გამოქვაბულს. მიროლდა საერთაშორისო ექსპედიციების ობიექტია.

## იხილეთ აგრეთვე
* მსოფლიოს უღრმესი მღვიმეების სია

## სქოლიო
კატეგორია:საფრანგეთის მღვიმეები
კატეგორია:მღვიმეები ანბანის მიხედვით
ოა (ტელესერიალი)

„**ოა**“ () — ამერიკული მისტიკური დრამატული ტელესერიალი, შექმნილი Netflix-ის მიერ. მასში აგრეთვე გაერთიანებულია სამეცნიერო ფანტასტიკის, ზებუნებრივის და ფენტეზის ელემენტები. სერიალის პრემიერა გაიმართა Netflix-ზე 2016 წლის 16 დეკემბერს. მისი შემქმნელები და პროდიუსერები არიან ბრიტ მარლინგი და ზალ ბატმანგლიჯი. ეს სერიალი მათი პირველი ერთობლივი ნაშრომია. მთავარ პერსონაჟს თავად მარლინგი განასახიერებს. მისი გმირი, პრეირი ჯონსონი, დაკარგული შვიდი წლით, ბრუნდება შინ. იგი საკუთარ თავს უწოდებს „ოა“-ს და განკურნებულია სიბრმავისგან.

კრიტიკოსებმა „ოა“ ძირითადად დადებითად შეაფასეს. მისი რეჟისურა, ვიზუალური მხარე და მსახიობთა შესრულება ხშირად გამორჩეულად აღინიშნება. მიმოხილვები აგრეთვე მერყეობს ძალიან დადებითიდან უარყოფითამდე. რამდენიმე მიმომხილველი კეთილგანწყობილად ან არაკეთილგანწყობილად ადარებს ამ ნაწარმს იმავე არხის „უცნაურ ამბებს“.

2017 წლის 8 თებერვალს „ოა“ განახლდა მეორე სეზონისთვის, რომელსაც უბრალოდ „ნაწილი II“ ეწოდება.

## რესურსები ინტერნეტში
* 
* 

## სქოლიო
კატეგორია:ამერიკული დრამატული ტელესერიალები
კატეგორია:Netflix-ის ორიგინალური პროგრამები
კატეგორია:2010-იანი წლების ამერიკული დრამატული ტელესერიალები
კატეგორია:2016 წელს დაწყებული ამერიკული ტელესერიალები
კატეგორია:ამერიკული მისტიკური ტელესერიალები
კატეგორია:2010-იანი წლების ამერიკული სამეცნიერო ფანტასტიკური ტელესერიალები
კატეგორია:ტელესერიალები ანბანის მიხედვით
უქური

**უქური** () — სოფელი აზერბაიჯანში, გუსარის რაიონში.  მოსახლეობის რაოდენობა —   	611  კაცი.

## რესურსები ინტერნეტში
* 

 
კატეგორია:გუსარის რაიონის სოფლები
ურვაობა

**ურვაობა** () — სოფელი აზერბაიჯანში, გუსარის რაიონში.  მოსახლეობის რაოდენობა —   	278  კაცი.

## რესურსები ინტერნეტში
კატეგორია:გუსარის რაიონის სოფლები
დიდი ბრიტანეთის მუსიკის დიდების დარბაზი

**დიდი ბრიტანეთის მუსიკის დიდების დარბაზი** () — დაჯილდოების ცერემონია, რომელზეც ნებისმიერი ეროვნების მუსიკოსები აღინიშნებოდნენ გაერთიანებული სამეფოს მუსიკაში შეტანილი წვლილისთვის. ეს დიდების დარბაზი დაარსდა 2004 წელს. წესების მიხედვით, მასში შეჰყავდათ რომელიმე ჯგუფის ხუთი დამაარსებელი წევრი და კიდევ ხუთი სხვა წევრი, შერჩეული საჯარო გამოკითხვით. შემდგომ წლებში ჟიური შედგებოდა 60-ზე მეტი ჟურნალისტისგან ან მუსიკალური ინდუსტრიის წარმომადგენლებისგან. უკანასკნელად ცერემონია გაიმართა 2006 წელს, რის შემდეგაც მისი გამართვა შეწყდა.

## სქოლიო
კატეგორია:გაერთიანებული სამეფოს დიდების დარბაზები
კატეგორია:მუსიკის დიდების დარბაზები
კატეგორია:ბრიტანეთის მუსიკალური ჯილდოები
კატეგორია:Channel 4-ის ტელეპროგრამები
კატეგორია:2004 წელს დაარსებული ჯილდოები
კატეგორია:2007 წელს გაუქმებული ჯილდოები
იერღი-ქექი

**იერღი-ქექი** () — სოფელი აზერბაიჯანში, გუსარის რაიონში.  მოსახლეობის რაოდენობა —   	75  კაცი.

## რესურსები ინტერნეტში
კატეგორია:გუსარის რაიონის სოფლები
ივლიტას ყოვლადწმინდა ღვთისმშობლის შობის ეკლესია

**ივლიტას ყოვლადწმინდა ღვთისმშობლის შობის ეკლესია** — სოფელ ივლიტაში მდებარე უჩვეულო გეგმის და იერის ტაძარი. ეკლესია მდებარეობს სოფლის ცენტრში, ნაგებია არეული წყობით, ასაშენებლად  გამოყენებულია სწორკუთხა კვადრები, ნატეხი და რიყის ქვა, საფლავის ქვები. ტაძარში ჩართულია ორნამენტიანი ქვებიც (განსხვავებული ნახატისა და კვეთის ქვები, სავარაუდოდ მოტანილია სხვადასხვა ტაძრიდან) და საცხოვრებელი სახლის მსგავსად გადახურულია სამქანობიანი სახურავით.

გიორგი ბოჭორიძემ სამცხე-ჯავახეთი 1932-1933 წლებში შეისწავლა და ივლიტას ეკლესიაც მოინახულა 

## ძეგლის აღწერა
ტაძარში ერთი შესასვლელია დასავლეთიდან, სწორკუთხა კარი კედელზე გაწეულია სამხრეთით. ტაძრის გადახურვა კვადრატული კვეთის (26X26 სმ) ბოძების სამ წყვილს ეყრდნობა, კონსტრუქციულად ეს ხალხური ხუროთმოძღვრებიდან აღებული საცხოვრისის ელემენტებია. კვადრაული კვეთის სვეტი, მოკლე ბუღაური, სვეტების წყვილად დაყენება დამახასიათებელია მესხური ხალხური ხუროთმოძღვრებისათვის. თუ მართლაც ტაძარი აიგო თურქობის დროს 1646 წელს, საქართველოსათვის მძიმე პერიოდში, მისი შენიღბვა საცხოვრისის არქიტექტურით სავსებით გამართლებულია და ტაძრის ისტორიას სხვა ასპექტიც ემატება. შეკეთების თარიღი 1782 წელი კარის არქიტრავზეა ამოკვეთილი. 1962 წლის ხანძრის შემდეგ ტაძარი კვლავ მეხსიერებაში შემორჩენილი ძველი სახით აღადგინეს.

უჩვეულოა ტაძრის ელემენტებიც: აღმოსავლეთით ტაძარი სწორი ყრუ კედლით მთავრდება, არ არის არც კონქი და არც აფსიდი, არც საკურთხევლის სარკმელი. დარბაზი ექვსი, საცხოვრებელი სახლისათვის დამახასიათებელი ორფრთიანი, საკმაოდ განიერი ფანჯრით ნათდება. მათგან თითი-თითო ფანჯარა დასავლეთის კედელში და ჩრდილოეთის კედლის აღმოსავლეთ ნაწილშია გაჭრილი. სამხრეთის კედელში ოთხი სიმეტრიულად განლაგებული ღიობია.

საკურთხევლის დარბაზის სივრციდან ნალესობით გამოყვანილი კანკელით გამოიყოფა. საკურთხევლის იატაკი აწეულია.

როგორც აღინიშნა, ტაძარი იერსახით ჩვეულებრივ სახლს წააგავს. 1930-იან წლებში ბანით ყოფილა გადახურული. ტაძართან მთავარი მისასვლელი დასავლეთიდანაა. ფასადებიდან მეტი ყურადღება დასავლეთის ფასადებისათვის მიუქცევიათ. ფასადის ზედა რეგისტრში ვერძის, ქვისგან გამოკვეთილი, რვა თავია გამწკრივებული. ამავე ფასადზე მშენებლობისას რამდენიმე ორნამენტული ქვა და საფლავის ქვებია ჩატანებული. ისინი შემთხვევით ადგილებზეა მოხვედრილი და რაიმე მხატვრული ეფექტის დატვირთვა არა აქვთ.

## ლიტერატურა
* გ. მარსაგიშვილი, „ივლიტას ყოვლადწმინდა ღვთისმშობლის შობის ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ. 2013, გვ. 508-509
**ბრაგანტინი გ., პაპუაშვილი ნ.,* „სიმართლისა და სამართლისათვის ივლიტის ეკლესიაზე“, თბილისი, 2006
*თ. იველაშვილი, „სოფელ ივლიტის ღვთისმშობლის სახელობის ეკელსია, თბ., 2005
*ბოჭორიძე გ., „მოგზაურობა სამცხე-ჯავახეთში“, თბ., 1992, გვ. 45-55

## რესურსები ინტერნეტში
კატეგორია:ახალციხის მუნიციპალიტეტის კათოლიკური ტაძრები
კატეგორია:კულტურული მემკვიდრეობის ძეგლები სამცხე-ჯავახეთის მხარეში
ბაიანი (მრავალმნიშვნელოვანი)

**ბაიანი** შეიძლება აღნიშნავდეს:

*ბაიანი — სოფელი აზერბაიჯანში, დაშქესანის რაიონში.
*ბაიანი  — სოფელი აზერბაიჯანში, ოღუზის რაიონში.
დიდი ბუკჰემი

მინი|ჰაი-სტრიტი დიდ ბუკჰემში.

**დიდი ბუკჰემი** () — სოფელი სარის საგრაფოში (ინგლისი). მდებარეობს ლეზერჰედს და გილდფორდს შორის. დიდი და პატარა ბუკჰემები წარმოადგენენ **ბოჩემის** ანგლოსაქსურ დასახლებებს. დიდ ბუკჰემში მდებარეობს რკინიგზის სადგური. 

## რესურსები ინტერნეტში
*Bookham Community Association
*ძველი ფოტოსურათი

## სქოლიო
კატეგორია:სარის საგრაფოს სოფლები
მოლაჰასანლი (მრავალმნიშვნელოვანი)

**მოლაჰასანლი** შეიძლება აღნიშნავდეს:

*მოლაჰასანლი  — სოფელი აზერბაიჯანში, დაშქესანის რაიონში.
*მოლაჰასანლი — სოფელი აზერბაიჯანში, მასალის რაიონში.
*მოლაჰასანლი — სოფელი აზერბაიჯანში, ჯაბრაილის რაიონში.
სამეფო ფუზილერები

**სამეფო ფუზილერები** — ბრიტანეთის არმიის ხაზური ქვეითი ჯარი, რომელმაც იარსება 283 წელი. ჩაილდერსის რეფორმამდე ცნობილი იყო როგორც **ქვეითთა მეშვიდე ლეგიონი**.

სამეფო ფუზილერების მემორიალი, რომელიც ეძღვნება პირველ მსოფლიო ომში დაღუპულ 22 000 სამეფო ფუზილერს, მდებარეობს ჰოლბორნზე, ლონდონში.

## რესურსები ინტერნეტში
* ისტორიული ცნობები
* ლონდონის ფუზილერების მუზეუმი
* ფუზილერების ასოციაცია 

## სქოლიო
კატეგორია:გაერთიანებული სამეფოს შეიარაღებული ძალები
საეკლესიო გალობის უმაღლესი სასწავლებელი

**გიორგი მთაწმინდელის სახელობის საეკლესიო გალობის უმაღლესი სასწავლებელი**  — გიორგი მთაწმინდელის სახელობის საეკლესიო გალობის უმაღლესი სასწავლებლის მისიაა წამყვანი როლი შეასრულოს საქართველოს მართლმადიდებელი ეკლესიის ღვთისმსახურებაში მრავალსაუკუნოვანი ქართული ტრადიციული საეკლესიო გალობის საყოველთაო აღორძინებასა და დამკვიდრებაში.

## ისტორია 
სასწავლებელი დაარსდა 2006 წელს საქართველოს კათოლიკოს-პატრიარქის, მცხეთა–თბილისის მთავარეპისკოპოსის, ბიჭვინთისა და ცხუმ–აფხაზეთის მიტროპოლიტის ილია II-ის ინიციატივით. სასწავლებლის შემქნის სათავეებთან იდგნენ ასევე  მამა დავითის მონასტრის არქიმანდრიტი იოანე (კიკვაძე) და ქართული ხალხური სიმღერა-გალობის დიდი მოამაგე ანზორ ერქომაიშვილი. ინიციატივას გვერდით დაუდგა ბიზნესმენი ივანე ჩხარტიშვილი, რომლის ფინანსური მხარდაჭერით შესაძლებელი გახდა სასწავლებლის ჩამოყალიბება.

უმაღლესი სასწავლებელი ახორციელებს საეკლესიო მუსიკისა და საეკლესიო მუსიკათმცოდნეობის საგანმანათლებლო პროგრამებს უმაღლესი განათლების ორ საფეხურზე (საეკლესიო მუსიკის საბაკალავრო და საეკლესიო მუსიკისმცოდნეობის სამაგისტრო პროგრამებზე); სასწავლებელში ფუნქციონირებს მოსამზადებელი განყოფილება, სადაც აბიტურიენტებს შესაძლებლობა აქვთ მოემზადონ როგორც ერთიანი ეროვნული, ისე შიდა მისაღები გამოცდებისათვის.

სასწავლებელში ფუნქციონირებს საეკლესიო მუსიკისა და ქართული ხალხური სიმღერის კათედრა და შესაბამისი პროფილის ორი სახელოსნო — ანზორ ერქომაიშვილისა და მალხაზ ერქვანიძის. კვალიფიციური პედაგოგები სტუდენტებს შეასწავლიან ტრადიციულ ქართულ საგალობლებსა და სხვადასხვა კუთხის ქართულ ხალხურ სიმღერებს, მუსიკის თეორიას, სოლფეჯიოს, ქართული საეკლესიო მუსიკის ისტორიასა და თეორიას, ქართულ ხალხურ საკრავებს,  ახალსა და ძველ აღთქმას, დოგმატიკას, ლიტურგიკას, ლიტურგიკულ კითხვას, მუსიკალურ ინფორმატიკას, საქართველოსა და საქართველოს ეკლესიის ისტორიას და სხვა.

## რესურსები ინტერნეტში 
* გიორგი მთაწმინდელის სახელობის საეკლესიო გალობის უმაღლესი სასწავლებელი 

კატეგორია:საქართველოს უმაღლესი სასწავლებლები
დიდი ბრიტანეთის კომუნისტური პარტია

მინი|პარტიის ლოგო

**დიდი ბრიტანეთის კომუნისტური პარტია** (, **CPGB**) — კომუნისტური პარტია გაერთიანებულ სამეფოში. იგი იყო უდიდესი კომუნისტური პარტია ბრიტანეთში, მიუხედავად იმისა, რომ არასოდეს ჰქონია საფრანგეთის ან იტალიის კომუნისტური პარტიების მსგავსი მოღვაწეობის მასშტაბი და გავლენა. იარსება 1920–1991 წლებში.

## რესურსები ინტერნეტში
*ჯ. სევილი, მე-20 კონგრესი და ბრიტანეთის კომუნისტური პარტია
*კომუნისტური პარტიის მოკლე ისტორია 
**The Burial of the CPGB*, კომუნისტი მემარცხენეების საერთაშორისო ბიბლიოთეკა
*დიდი ბრიტანეთის კომუნისტური პარტიის არქივი, მარქსისტების ინტერნეტ-არქივი
*გრემ სტივენსონი, კომუნისტური ბიოგრაფიების A-Z

კატეგორია:კომუნისტური პარტიები
კატეგორია:კომუნისტური პარტიები ქვეყნების მიხედვით‎
კატეგორია:1920 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
სლიმ ჰარპო

**ჯეიმზ აიზეკ მური** (დ. 11 იანვარი, 1924 — გ. 31 იანვარი, 1970,), უფრო მეტად ცნობილი ფსევდონიმით **სლიმ ჰარპო** () — ამერიკელი მუსიკოსი, სუომპ-ბლუზის მიმდინარეობის წამყვანი შემსრულებელი, თავისი დროის კომერციულად ერთ-ერთი წარმატებული ბლუზ-მუსიკოსი. მისი ყველაზე წარმატებული და გავლენიანი სიმღერებია „I'm a King Bee“, „Rainin' In My Heart“ და „Baby Scratch My Back“.

## შენიშვნები
## რესურსები ინტერნეტში
* 
* სლიმ ჰარპოს პროფილი, Discogs.com

## სქოლიო
კატეგორია:დაბადებული 11 იანვარი
კატეგორია:დაბადებული 1924
კატეგორია:გარდაცვლილი 31 იანვარი
კატეგორია:გარდაცვლილი 1970
კატეგორია:აფრო-ამერიკელი მუსიკოსები
კატეგორია:ამერიკელი ბლუზ-გიტარისტები
კატეგორია:ამერიკელი გიტარისტები
ალმალი (დაშქესანი)

**ალმალი** () — სოფელი აზერბაიჯანში,  დაშქესანის  რაიონში.  მოსახლეობის რაოდენობა   —  155   კაცი.

## რესურსები ინტერნეტში
* 
 

 

 
კატეგორია:დაშქესანის რაიონის სოფლები
ანციო

მინი|ანციოს ხედი.

**ანციო** () — ქალაქი და კომუნა ლაციოში (იტალია), რომიდან 51 კმ-ის მოშორებით.

ცნობილია ზღვასთან მდებარეობით და წარმოადგენს მეთევზეებისთვის განკუთვნილ ნავსაყუდელს, ისევე, როგორც სხვადასხვა ბორანის გაჩერებას. ქალაქმა დიდი როლი ითამაშია ანციოს ბრძოლისა, მეორე მსოფლიო ომის პერიოდში.

## რესურსები ინტერნეტში
* ოფიციალური საიტი 

კატეგორია:ლაციოს ქალაქები
ალმალი

**ალმალი** () — სოფელი აზერბაიჯანში,  დაშქესანის  რაიონში.   

## რესურსები ინტერნეტში
* 
 

 

 
კატეგორია:დაშქესანის რაიონის სოფლები
I'm a King Bee

„'''I'm a King Bee'''“ — სუომპ-ბლუზური სიმღერა, ჩაწერილი მრავალი ბლუზური შემსრულებლის მიერ. იგი დაიწერა სლიმ ჰარპოს მიერ. სიმღერამ 2008 წელს მიიღო გრემის დიდების დარბაზის ჯილდო.

## სქოლიო
კატეგორია:სლიმ ჰარპოს სიმღერები
კატეგორია:1957 წლის სინგლები
კატეგორია:როლინგ სტოუნზის სიმღერები
კატეგორია:პინკ ფლოიდის სიმღერები
კატეგორია:ბლუზური სიმღერები
კატეგორია:სიმღერები სლიმ ჰარპოს ავტორობით
ერლს კორტის საგამოფენო ცენტრი

**ერლს კორტის საგამოფენო ცენტრი** — მსოფლიოში ცნობილი საგამოფენო, საკონფერენციო და სხვა ღონისძიებებისთვის განკუთვნილი შენობა ლონდონში. დაარსდა 1887 და საბოლოოდ, 1937 წელს, წარმოდგენილი იქნა უფრო ცნობილი, არტ-მოდერნის სტილის ექსტერიერით. იყო ცენტრალურ ლონდონში მდებარე ყველაზე დიდი დარბაზი. 2014 წლის დეკემბერში დაიწყო შენობის დანგრევა, სხვა ტიპის შენობების განთავსების მიზნით.

## რესურსები ინტერნეტში
* ოფიციალური საიტი

კატეგორია:საგამოფენო ცენტრები
CBS

მინი|250პქ|CBS-ის ლოგო
**CBS** (ყოფილი სახელწოდების  **Columbia Broadcasting System** მიხედვით) — ამერიკული ინგლისურენოვანი კომერციული ტელეარხი. ეკუთვნის  CBS Corporation-ს. იგი მდებარეობს CBS-ის შენობაში, ნიუ-იორკში. 

ქსელი დაარსდა 1928 წელს, როდესაც უილიამ ს. პეილიმ შეიძინა 16 რადიოსადგური. მისი ხელმძღვანელობით კომპანია იქცა აშშ-ში ერთ-ერთ უდიდესად, შემდეგ კი გაფართოვდა და მოხვდა ქვეყნის ტელემაუწყებლების სამეულში

## რესურსები ინტერნეტში
* 
* 

კატეგორია:CBS Television Network
კატეგორია:CBS Corporation-ის შვილობილი კომპანიები
კატეგორია:აშშ-ის ტელეარხები
კურტ ლოდერი

**კურტ ლოდერი** (დ. 5 მაისი, 1945) — ამერიკელი კინოკრიტიკოსი, მწერალი, კოლუმნისტი და ტელეწამყვანი. 1990-იან წლებში იყო *Rolling Stone*-ის რედაქტორი. მისი სტატიები ქვეყნდებოდა სხვადასხვა გამოცემაში, რომელთა შორის არის *Reason*, *Esquire*, *Details*, *New York* და *Time*.. აგრეთვე გამოჩნდა მიწვეული მსახიობის სახით რამდენიმე ფილმში და ტელესერიალში. ყველაზე მეტად ცნობილია როგორც 1980-იანებში *MTV News*-ის წამყვანი. 2016 წლიდან არის SiriusXM-ზე გადაცემა *True Stories*-ის წამყვანი.

## რესურსები ინტერნეტში
* 
* ლოდერის ბიოგრაფია MTV-ის საიტზე 

## სქოლიო
კატეგორია:დაბადებული 5 მაისი
კატეგორია:დაბადებული 1945
კატეგორია:ამერიკელი კინოკრიტიკოსები
კატეგორია:ამერიკელი მუსიკალური ჟურნალისტები
კატეგორია:ამერიკელი მწერლები
კატეგორია:ცოცხალი ადამიანები